Jeg er i tvivl om jeg kan spænde bækkenbunden. Kan jeg godt træne alligevel?
Hvis du er i tvivl om du kan spænde bækkenbunden efter din fødsel vil vi anbefale at du får en konsultation til vores GynObs fysioterapeut. Hun kan nemlig lave en vaginal undersøgelse, der viser om du har kontakt til din bækkenbund. Har du ikke kontakt til din bækkenbund eller kun i ringe grad, anbefaler vi, at du starter med helt simple øvelser som hun vil hjælpe dig i  gang med. Når i sammen vurderer, at du er klar til at blive udfordret lidt mere og har fået kontakt til bækkenbunden, kan du starte på vores efterfødselshold begynder. Her vil fysioterapeuten give sig god tid til at instruere helt simple øvelser og du har derefter god tid til at skabe aktivitet og mærke at du spænder korrekt op.